
Parlamentul  României

Camera  Deputaţilor

Comisia pentru industrii si servicii

Bucureşti 14.11.2011                                                                                                                                                                                 23/361/2011
AVIZ
asupra  propunerii legislative pentru modificarea şi completarea Legii nr. 263/2010 

privind sistemul unitar de pensii publice

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată spre dezbatere şi avizare, cu propunerea legislativă pentru modificarea şi completarea Legii nr. 263/2010 privind sistemul unitar de pensii publice, transmisă cu adresa nr. Pl.x.603 din 7 noiembrie 2011 şi înregistrată la comisie cu nr.23/361 din 8 noiembrie 2011.

Avizul comisiei urmează să fie trimis Comisiei pentru muncă şi protecţie socială, care este sesizată în fond.
Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
 Senatul în calitate de primă Cameră sesizată, a respins această propunere legislativă  în şedinţa din 31 octombrie 2011.
Propunerea legislativă are ca obiect de reglementare modificarea şi completarea Legii nr. 263/2010 privind sistemul unitar de pensii publice, cu modificările şi completările ulterioare, în sensul acordării dreptului de reducere a vârstei de pensionare şi altor categorii de angajaţi, ale căror responsabilităţi la locurile de muncă sunt similare cu ale personalului care, în prezent, beneficiază de acest drept.

Prin legea 263/2010 a fost reglementată inclusiv modalitatea de reducere a vârstei de pensionare a angajaţilor care au desfăşurat activităţii speciale şi deosebite. Totuşi, reglementarea exclude anumite categorii de angajaţi, care au ocupat posturi cu responsabilităţi şi interdicţii similare cu ale personalului navigant al aviaţiei civile, cu ar fi controlorii de trafic. Astfel, propunerea legislativă introduce la Anexa nr.1 a legii şi categoria controlorilor de trafic şi elimină din textul legii inadvertenţele create prin omisiunea acestei categorii profesionale în cuprinsul legii.
           Consiliul Legislativ a avizat favorabil propunerea legislativă, cu unele observaţii şi propuneri, conform avizului transmis comisiei cu adresa nr. 525/6.05.2011.

             Guvernul României prin punctul său de vedere transmis cu adresa nr.460 din 22.06.2011, nu susţine adoptarea acestei propuneri legislative în forma prezentată.

Consiliul Economic şi Social a avizat negativ propunerea legislativă, aviz transmis comisiei cu adresa nr. 1168/28.04.2011
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă menţionată mai sus în şedinţa din data de 14.11.2011. 


În urma dezbaterilor, membrii comisiei au hotărât, cu unanimitate de voturi avizarea favorabilă asupra  propunerii legislative pentru modificarea şi completarea Legii nr. 263/2010 privind sistemul unitar de pensii publice.
În raport de obiectul şi conţinutul său proiectul de Lege face parte din categoria legilor organice.
PREŞEDINTE

Iancu Iulian
            Consilier parlamentar.


  Viorica Petraşcu

